
Republika Hrvatska		
Općinski sud u Vinkovcima
Prekršajni odjel 
Ul. Vladimira Nazora br. 4   
32100 Vinkovci
Poslovni broj: Pp-3/2026-6  


U  I M E  R E P U B L I K E  H R V A T S K E

P R E S U D A

[bookmark: Text211]	Općinski sud u Vinkovcima, po sucu Idi Jurić, uz sudjelovanje zapisničara Anite Subašić, u prekršajnom predmetu protiv okrivljenika Filipa Sabo, zbog prekršaja iz čl. 196. st. 3. i čl. 229. st. 1. Zakona o sigurnosti prometa na cestama ("Narodne novine", broj 67/08, 48/10, 74/11, 80/13, 158/13, 92/14, 64/15, 108/17, 70/19, 40/20, 85/22, 114/22), povodom prigovora na obavezni prekršajni nalog Policijske uprave vukovarsko-srijemske, Postaje prometne policije Vinkovci broj: Klasa: 211-07/23-2/27727, Ur. broj: 511-15-14-23-1 od 5. kolovoza 2023.,  24. rujna 2026., 

p r e s u d i o   j e

I	Temeljem čl. 181. st. 1. t. 5. Prekršajnog zakona („Narodne novine“, broj 107/07, 39/13, 157/13, 110/15, 70/17, 118/18, 114/22), protiv 

okrivljenika Filip Sabo, OIB: 32098551548, rođenog 06.03.1988. u Vinkovcima, s prebivalištem u Vinkovcima, Ul. Zagrebačka, kbr. 54, državljanina Republike Hrvatske, 

odbija se optužba

da bi 5. kolovoza 2023. u 14:01 sati, u Vinkovcima, u Ul. Kralja Zvonimira kod kbr. 35, upravljao osobnim automobilom, reg. oznaka VK 940-AP,  u smjeru Juga te pri tome koristio mobitel držeći ga u desnoj ruci čime si  je umanjio mogućnost reagiranja i sigurnog upravljanja vozilom,

da bi 5. kolovoza 2023. u 14:01 sati, u Vinkovcima, u Ul. Kralja Zvonimira kod kbr. 35, upravljao osobnim automobilom, reg. oznaka VK 940-AP, a prilikom zaustavljanja i nadzora vozila i vozača isti kod sebe nije imao vozačku dozvolu,

čime bi počinio prekršaje iz čl. 196. st. 3. i čl. 229. st. 1. Zakona o sigurnosti prometa na cestama ("Narodne novine", broj 67/08, 48/10, 74/11, 80/13, 158/13, 92/14, 64/15, 108/17, 70/19, 40/20, 85/22, 114/22). 

II	Temeljem čl. 140. st. 2. Prekršajnog zakona („Narodne novine“, broj 107/07, 39/13, 157/13, 110/15, 70/17, 118/18, 114/22), trošak postupka pada na teret proračunskih sredstava ovog Suda.  

Obrazloženje

[bookmark: Text206]1. Policijska uprava vukovarsko-srijemska, Postaja prometne policije Vinkovci  izdala je obavezni prekršajni nalog broj: Klasa: 211-07/23-2/27727, Ur. broj: 511-15-14-23-1 od 5. kolovoza 2023., na koji je okrivljenik u otvorenom roku uložio prigovor, pa je taj nalog stavljen izvan snage. 

	2. Ovaj sud je našao da se protiv okrivljenika u ovom predmetu prekršajni postupak više ne može voditi, jer je od vremena kada je prema optužbi prekršaj počinjen, 5. kolovoza 2023., proteklo više od 3 /tri/ godine i da je u smislu čl. 13. st. 1. Prekršajnog zakona („Narodne novine“, broj 107/07, 39/13, 157/13, 110/15, 70/17, 118/18, 114/22), nastupila zastara prekršajnog progona. Naime, predmet je rješenjem Visokog prekršajnog suda od 20. ožujka 2024. broj: R-91/24 prenesen u nadležnost Općinskog suda u Vukovaru iz razloga jer je okrivljenik zaposlenik Općinskog suda u Vinkovcima. Rješenjem od 19. studenog 2025. Općinskog suda u Vukovaru predmet je vraćen ovom sudu iz razloga što okrivljenik više nije zaposlenik Općinskog suda u Vinkovcima. 

	3. Iz navedenih razloga trebalo je odlučiti kao u izreci ove presude.

	4. Temeljem čl. 140. st. 2. Prekršajnog zakona („Narodne novine“, broj 107/07, 39/13, 157/13, 110/15, 70/17, 118/18, 114/22), troškovi prekršajnog postupka padaju na teret ovog Suda.
	
U Vinkovcima, 24. rujna 2026.

   	   Zapisničar                                                                                     Sudac
Anita Subašić, v. r.                                                                         Ida Jurić, v.r.


Uputa o pravnom lijeku
Protiv ove presude nije dopuštena žalba /čl. 244. Prekršajnog zakona („Narodne novine“, broj 107/07, 39/13, 157/13, 110/15, 70/17, 118/18, 114/22)/.


Dostaviti:
1. okrivljeniku,
2. tužitelju, 
3. spis

       Za točnost otpravka – ovlašteni službenik
	Smilja Majstorović

